open-index/open-wikipedia-markdown huggingface dataset:
Aleksije II Komnin

**Aleksije II Komnin** (grčki: *Αλέξιος B' Κομνηνός*) (Konstatinopolis, 10. septembar 1169. - Konstatinopolis, 24. septembar 1183.) bio je bizantski car od 1180. do 1183., praktički uopće nije ni vladao jer je bio još dijete, - vladavina mu je naprasno prekinuta ubistvom.
## Biografija
*Aleksije Komnin* rođen je kao jedinac cara Manojla I i njegove druge žene Ane Antiohijske. 
Zbog osiguranja dobrih odnosa sa tadašnjim zapadnoevropskim silama, otac mu je organizirao ženidbu sa kćerkom francuskog kralja Louisa VII - Agnezom Francuskom, koja je održana 2. marta 1180.

Nedugo nakon tog vjenčanja - 24. septembra 1180. umro mu je otac pa je *Aleksije* postao car sa samo 11 godina. Ipak je umjesto njega vladala njegova majka kao regent, ona je pak vladavinu povjerila svom favoritu (i navodnom ljubavniku) nepopularnom i nesposobnom nećaku Manojla I - Aleksiju Komninu.

Kako mu je majka Marija bila antiohijska princeza, latinka po porijeklu, favorizirala je zapadnjake, ali je time nakupila širok krug protivnika, među kojima je bila čak i Aleksijeva polusestra Marija Komnin i njezin muž Renier od Montferrata. Njihova urota iz 1181. nije uspjela pa je Marija ostala regent.

Ali kad su u maju 1182. izbili veliki antilatinski neredi u Konstatinopolisu, stvari su se okrenule protiv Marije i Aleksija, jer se ovaj put protiv njih bio i nećak Manojla I - Andronik Komnin, namjesnik u Pontu, koji je s velikom vojskom već krenuo preko Male Azije prema prijestolnici da svrgne tiransko regentstvo. Andronik je mirno pričekao u Halkedonu da se stvari raspletu do kraja, protosevast i regent Aleksije je uhapšen i predat Androniku, koji ga je oslijepio i poslao u manastir. Kad je konačno u aprilu ušao u Konstatinopolis pohapsio je sve pristaše Marije, javno se zaklinjući da se pojavljuje kao zaštitnik mladog cara - *Aleksija Komnina*, ali su njegove namjere bile sasvim druge. Mariju je natjerao da se zamonaši i ode iz prijestolnice, sebe je dao okruniti za cara - u septembru 1183., a ubrzo nakon tog dao je udaviti maloljetnog **Aleksija II**  da nebi bilo dva vladara.

Uz njegov pristanak i podršku pobijeno je gotovo svo latinsko stanovništvo Konstatinopolisa, njih oko 80 000 hiljada među kojima je bilo najviše mletačkih trgovaca.

## Izvori

## Vanjske veze

* ''Alexius II Comnenus'' na portalu Encyclopædia Britannica
ADP

Termin **ADP** ima više značenja.

* **[[Adenozin-difosfat]]** je adenozin difosfat.
* **[[Monoamonijum-fosfat]]** (), je optički kristal, NH4H2PO4.
Historijski nacionalni park Haitija

**Povijesni nacionalni park Haitija** je skupina spomenika u haićanskom departmanu Nord s početka 19. stoljeća kada je Haiti proglasio svoju neovisnost: citadela Laferrière, palača Sans Souci i građevine Ramiersa. Godine 1982. ovi spomenici su upisani na UNESCO-v popis mjesta svjetske baštine u Amerikama kao "jedinstveni simboli slobode kao prve građevine koje su izgradili crni robovi koji su se izborili za svoju slobodu".

## Historija

Dana 1. siječnja 1804. godine, nakon 14 godina borbe za otok crnih robova protiv kolonizatora, glavni vođa revolucije Jean-Jacques Dessallines proglasio je samostalnost Republike Haiti. Car Dessallines je odmah povjerio Henriju Christopheu, jednom od svojih generala, zadatak izgradnje goleme utvrde na brdu Pic Laferrière (kasnije poznatom kao Pic Henry), 28&nbsp;km jugozapadno od grada Cap-Haïtien. Nakon smrti Dessallinesa 1806. godine, Republika Haiti je podijeljena na dvije države: južni dio kojim je upravljao Pétion, dok se na sjeveru Christophe proglasio kraljem 1811. godine. Citadela Laferrière (ili Citadela Henri), koja je izvorno zamišljena kao spomenik slobode, postala je despotska utvrda samo tijekom 1813. godine. U isto vrijeme, kralj Christophe (Henry I., kralj Haitija) je započeo gradnju nevjerojatne palače Sans Souci (tj. "bezbrižna") okružene vrtovima u podnožju prilazne ceste kaštelu, u blizini sela Milot.

## Znamenitosti
Citadela Henry, sagrađena na 970 metara nadmorske visine na površini od oko 1 ha, jedan je od najboljih primjera umjetnosti vojnog inženjerstva početkom 19. stoljeća. Planovi su djelo Haićanina Henrija Barrea, ali je vjerojatno da je general Christophe igrao ključnu ulogu u njezinom planu izvanredno artikuliranog volumena kako bi se omogućilo integrirati topništvo, razraditi sustav opskrbe vodom i cisterne, te kolosalne obrambene zidine koje čine ovaj kaštel nesavladivim. U njemu je mogla stanovati posada od 2000 ljudi, ili 5000 u slučaju potrebe.

Palača Sans Souci, danas uglavnom ruševina koja se trenutno restaurira, duguje svoju bizarnu ljepotu iznimnom skladu s planinskim okruženjem, kao i pribjegavanje različitim i navodno nespojivim arhitektonskim modelima. Barokno stubište i neoklasične terase, te strmi vrtovi podsjećaju na palače u Potsdamu i Beču, dok su kanali i bazeni inspirirani Versajskom palačom, osim nedefiniranoj halucinacijskoj kvaliteti ovog djela megalomanskog kralja.

## Povezano
* St. George (Bermudi), Velika Britanija
* Brimstone Hill, Sveti Kristofor i Nevis
* San Lorenzo (Panama) 
* Kolonijalne utvrde i dvorci u Gani
* Sanssouci, Potsdam (Njemačka)

## Izvori

* Marvin T. Jones & Associates, *[http://marvintjones.com/wordpress/?m=200801 Citadel story and photo gallery] *

## Vanjske veze
* Opis parka na stranicama UNEP-WCMC-a  
* Fouille historique et développement urbain de la ville de Milot 
* Sastanak stručnjaka povodom revizije haićanskog zakona o zaštiti spomenika baštine 11. srpnja 2011.
Sila (razvrstavanje)

**Sila** ima više značenja:

* sila, fizička veličina
* **[[Osnovne interakcije|Fundamentalna sila]]** je interakcija između čestica koja se ne može objasniti drugim interakcijama.
* Sila (kraljevstvo), nekadašnja država na području Koreje
* apostol Sila
* 
* Sila (narod), narod koji živi u Laosu i Vijetnamu
* Sila (Zvjezdani ratovi), energetsko polje koje isijavaju sva živa bića u trilogiji Zvjezdani ratovi
* *[[Sıla]]*, turska TV serija
* Selah, Washington
Río Plátano

**Río Plátano** je rezervat biosfere kroz protiče rijeka Patuca, u dužini od nekih 100 km njena sliva. Taj kraj poznat je i pod imenom La Mosquitia. Rezervat biosfere Río Plátano ima površinu od 5.250 km² i osnovan je 1982. godine zbog zaštite jedinstvene bioraznolikosti tropskog šumskog krajolika. Iste godine je upisan na UNESCO-v popis mjesta svjetske baštine u Amerikama jer "je na prostoru od planina Punta Piedra do karipske obale oko 2.000 indijanaca sačuvalo tradicionalni način života". 

Od 1986. godine Rezervat biosfere Río Plátano je dio Srednjoameričkog biloškog koridora, koji spaja nekoliko nacionalnih parkova od Meksika duž Srednje Amerike, a koji je osnovan kako bi se zaštitilo njegovih 106 jako ugroženih životinja od izumiranja.

God. 1996. Río Plátano je upisan i na popis mjesta ugrožene svjetske baštine zbog krivolova, nezakonite sječe i napasanja stoke unutar granica rezervata. Nakon uspješnih mjera zaštite, rezervat je skinut s tog popisa 2007. godine., no nakon istrage 2010. godine, ponovno je upisan na popis zbog niza nezakonitih aktivnosti kojima vlast ne uspijeva stati u kraj, poput otuđivanja zemljišta koje se javilo usljed nemugućnosti organizirane zaštite zbog prisustva trgovaca drogom.

## karakteristike

Rezervat ima tri topografska područja:
* Planinsko područje ima izvanredne formacija stijena (npr. vrh Dama) i vodopad visine 500 m. 
* Obalno područje je ravno ili valovito s brojnim lagunama kao što su Ibans i Cartina i travnjacima koji poplave svake zime.
* Između njih je najveći dio, oko 130.000 ha (75% rezervata) nizinskog područja kroz koje vijuga rijeka i ispunjava nekoliko riječnih jezera. Prirodni nasipi koji se protežu tuda su idealni teren za male poljoprivredne parcele. Gornje dvije trećine rijeke prolazi kroz brdoviti teren, a dio rijeke je podzemni ispod ogromne bazaltne stijene.

Ovo područje je najveća tropska prašuma u Hondurasu, a raznolikost pejzaža je rezultirala raznolikim ekosistemima. Većinu područja pokriva tropska kišna šuma (85%), a 10-15% pokriva suptropska kišna šuma, ravnice su pokrivene savanom s travnjacima i borovima, a na obali se nalazi magrova šuma.

Sveukupno u rezervatu obitava 39 vrsta sisavaca, od kojih ugrožene vrste kao što su: jaguar, puma, ocelot, margaj *(Leopardus wiedii)*, jaguarundi *(Puma yagouaroundi)*, srednjoamaerički tapir *(Tapirus bairdii)*, srednjoamerička vidra, divovski mravojed *(Myrmecophaga tridactyla)*, majmun urlikavac *(Alouatta)*, kinkažu *(Potos flavus)*, bjelorepi jelen *(Odocoileus virginianus)*, bjelobradi pekariji (*Tayassu pecari*), kornjača, meksički i američki krokodil, i dr.

Na ovom području nalazi se preko 200 arheoloških lokaliteta, od kojih su najvažniji *Ciudad Blanca* ("Bijeli grad") kulture Maya, te petroglifi *Piedras Pintadas* na obali rijeke Patuca, za koje se vjeruje kako su djelo do sada nepoznate pretkolumbovske kulture. Río Plátano je poznat i kao prvo mjesto u Americi na kojemu je pristao Kristofor Kolumbo 1492.

## Izvori

## Vanjske veze

* Linking Biodiversity Conservation and Sustainable Tourism 
* Botanika Rio Platana
Filimon i Apfija

**Filimon** je bio hrišćanin iz grada Kolosa iz 1. veka. U njegovoj je kući bilo središte lokalne hrišćanske zajednice, gde su se vernici okupljali na molitvu. To pominje apostol Pavle, u poslanici Filimonu: "*ljubljenom Filemonu, suradniku našemu, i sestri Apiji, i Arhipu, suborcu našem, i Crkvi u tvojoj kući*" (Filemonu 1-2).

**Apfija**, Filimonova žena, je takođe imala istaknuto mesto u domašnjoj crkvi. U vreme praznika boginji Artemidi, hrišćani u Kolosu behu sabrani u dom Filimonov na molitvu. Pagani, saznavši za ovaj skup, uhvatiše Filimona, Arhipa i Apfiju, kao vođe hrišćana, i kamenovaše ih. Tada ubiše Filimona i Apfiju, a Arhipa nešto kasnije.

Pravoslavna crkva slavi ih kao mučenike 19. februara po julijanskom, a 4. marta po gregorijanskom kalendaru.

## Vanjske veze
*  Sveti apostoli Arhip, Filimon i Apfija (Ohridski prolog)
Sila (narod)

**Sila** (Si La, Người Si La) je mongoloidni narod tibetsko-burmanske porodice nastanjen u tropskim šumama središnjeg Laosa i susjednog Vijetnama. Etnički su najsrodniji narodu grupe Lolo kojima po svoj prilici i pripadaju. 
Porijeklom su iz južne Kine odakle su u ranom 9. stoljeću migrirali u sjeverni Laos. 

Sila kao i drugi narodi planinskih predjela ovih krajeva žive od lova i sakupljanja šumskih plodova, ali i od obrade tla. Naselja se sastoje od malenih grupica kuća učinjenih od drveta ili bambusa, koje počivaju na drvenim podupiračima zabijenim u zemlju, ispod kojih punu slobodu uživaju seoske svinje, perad i koze, koje također uzgajaju. 

Sjeverne provincije Laosa, klimatski su pogodne za uzgoj maka od kojega ovaj narod, kao i njihovi susjedi, proizvode opijum. Sile ovaj opijum koriste u svoje medicinske svrhe, ali većina pronalazi put na sjever, u Kinu. 

Kod Sila je u religiji poznato obožavanje predaka čiji duhovi živima mogu pomoći da ih upute na pravi put ili zaštite od nekog zla. Animizam, također prisutan kod njih, i obožavanje predaka česti su u ovim krajevima Azije. 

## Vanjske veze
* Central and Southern Loloish languages of Vietnam
La Jana (glumica)

**Henriette Margarethe (Henny) Hiebel**, poznatija po umjetničkom pseudonimu La Jana (Mauer, 24. februar 1905 - Berlin, 13. mart 1940) bila je austro-njemačka plesačica i glumica, poznata kao jedna od velikih evropskih zvijezda međuratnog perioda.

Rodila se u Beču kao kćer zlatara, a odrasla je u Frankfurtu, gdje se počela baviti plesom još kao dijete. Postala je poznatom nastupajući po kabareima, da bi s vremenom počela snimati filmove. Vrhunac popularnosti je stekla 1930-ih, kada su se u Njemačkoj počeli snimati muzičke revije i mjuzikli u hollywoodskom stilu. Nakon izbijanja drugog svjetskog rata je otišla na turneju u svrhu zabavljanja njemačkih trupa. Na njoj se razboljela od upale pluća i umrla.

## Filmografija

### Nijemi filmovi
* 1924/25 *[[Ways to Strength and Beauty|Wege zu Kraft und Schönheit]]* (Njemačka)
* 1924/26 *Die Weiße Geisha* (Švedska)
* 1926/27 *Die Lady ohne Schleier* (Švedska/Njemačka)
* 1927 *En perfekt Gentleman* (Švedska)
* 1927 *Um seine Ehre* (Švedska)
* 1927/28 *[[Thérèse Raquin (1928 film)|Thérèse Raquin]]* (Francuska/Njemačka)
* 1928 *Der Biberpelz* (Njemačka)
* 1928 *Zwei rote Rosen* (Njemačka)
* 1928 *[[Der Ladenprinz]]* (Njemačka)
* 1928 *Gaunerliebchen* (Njemačka)
* 1928 *Ritter der Nacht* (Njemačka)
* 1928 *[[Der Herzensphotograph]]* (Njemačka)
* 1929 *Spanisches Intermezzo* Germany)
* 1929 *[[Perjury (film)|Meineid – Ein Paragraph der Menschen tötet]]* (Njemačka)
* 1929 *Der Lustige Witwer* (Njemačka)

### Zvučni filmovi
* 1930 *Die Warschauer Zitadelle* (Njemačka)
* 1931 *Der Schlemihl* (Njemačka)
* 1934 *Ich bin Du* (Njemačka)
* 1937 *[[Truxa]]* (Njemačka)
* 1938 *[[The Tiger of Eschnapur (1938 film)|Der Tiger von Eschnapur]]* (Njemačka)
* 1938 *[[The Indian Tomb (1938 film)|Das indische Grabmal]]* (Njemačka)
* 1938 *[[The Stars Shine (film)|Es leuchten die Sterne]]* (Njemačka)
* 1939 *Menschen vom Varieté* (Njemačka)
* 1940 *Der Trichter Nr. 10 - Kurzfilm* (Njemačka)
* 1940 *Stern von Rio* (Njemačka)

## Vanjske veze
* La Jana at the German Dance Archive, Cologne
* La Jana at filmportal.de
* La Jana at the English and German Internet Movie Database
* La Jana pictures at Virtual History.com
* La Jana Memorial Page
* The La Jana Shrine
Mihajlo VI Stratiotik

**Mihajlo VI Stratiotik** (grčki: Μιχαήλ ΣΤ' ο Στρατιωτικός) pravim imenom **Mihajlo Vringas** / Μιχαήλ Βρίγγας (? - oko 1059.) bio je bizantski car svega jednu godinu od 1056. do 1057., jer nije uspio kontrolirati vojničku aristokraciju koja ga je natjerala na abdiciju.
## Biografija
*Mihajlo Vringas* je najvjerovatnije bio rođak uticajnog dvorskog eunuha Josifa Vringe, zna se da je bio logotet za carice Teodore koja ga je na svojoj samrti odredila za svojeg nasljednika, pa je 21. augusta 1056. proglašen za cara.

Odmah na početku svoje vladavine sukobio se sa vojnom aristokracijom, pa su oni u maloazijskoj Paflagoniji 8. junau 1057. izabrali novog cara - Isaka Komnina. Ipak su mu ponudili počasnu titulu cezara, što je on odbio - uvjeren u svoju pobjedu.

Zbog tog je Isak kenuo sa vojskom na Konstatinopolis i kod Nikeje - 20. augusta 1057., teško porazio Mihajlove snage. Jedanaest dana nakon tog je *Mihajlo Vringas* abdicirao  i povukao se u manastir i zamonašio.

## Izvori

## Vanjske veze

* ''Michael VI Stratioticus'' na portalu Encyclopædia Britannica
Joe De Grasse

**Joseph Louis De Grasse** (4. maj 1873 – 25. maj 1940) bio je kanadski filmski režiser, poznat kao jedan od pionira Hollywooda. Prije bavljenja filmom je radio kao novinar, te se oko 1910. počeo zanimati za filmsku umjetnost. Prvo je nastupao kao glumac, a potom se preorijentirao na režiju. Napravio je 86 filmove, sve u nijemoj eri. Godine 1915. bio je jedan od osnivača Udruženja režisera pokretnih slika, preteče današnjeg Režiserskog ceha Amerike (DGA).

Mlađi brat Sam De Grasse mu je bio etablirani glumac.

## Izabrana filmografija
kao režiser:

* A Broadway Scandal (1918)
* The Scarlet Car (1917)
* Anything Once (1917)
* The Empty Gun (1917)
* Triumph (1917)
* Pay Me! (1917)
* A Doll's House (1917)
* The Girl in the Checkered Coat (1917)
* The Mask of Love (1917)
* Hell Morgan's Girl (1917)
* The Piper's Price (1917)
* The Price of Silence (1916)
* The Place Beyond the Winds (1916)
* If My Country Should Call (1916)
* The Mark of Cain (1916)
* The Grasp of Greed (1916)
* Bobbie of the Ballet (1916)
* The Gilded Spider (1916)
* Tangled Hearts (1916)
* The Grip of Jealousy (1916)
* Dolly's Scoop (1916)
* Stronger Than Death (1915)
* Father and the Boys (1915)
* Under a Shadow (1915)
* The Millionaire Paupers (1915)
* Lon of Lone Mountain (1915)
* A Mother's Atonement (1915)
* Alas and Alack (1915)
* The Fascination of the Fleur de Lis (1915)
* The Pine's Revenge (1915)
* Mountain Justice (1915)
* Bound on the Wheel (1915)
* Steady Company (1915)
* The Stronger Mind (1915)
* An Idyll of the Hills (1915)
* The Girl of the Night (1915)
* The Grind (1915)
* Maid of the Mist (1915)
* The Desert Breed (1915)
* All for Peggy (1915)
* Outside the Gates (1915)
* Where the Forest Ends (1915)
* Such Is Life (1915)
* When the Gods Played a Badger Game (1915)
* The Threads of Fate (1915)
* The Measure of a Man (1915)
* The Star of the Sea (1915)
* The Sin of Olga Brandt (1915)
* Her Escape (1914)
* A Night of Thrills (1914)
* The Lion, the Lamb, the Man (1914)
* Lights and Shadows (1914)
* Her Life's Story (1914)
* Virtue Is Its Own Reward (1914)
* The Pipes o' Pan (1914)
* Her Bounty (1914)

## Vanjske veze
*
Ben Turpin

**Ben Turpin** (19. septembar 1869 - 1. jul 1940) bio je američki glumac, koji je stekao slavu kao zvijezda kratkih *[[slapstick]]* komedija u doba nijemog filma.

Rodio se u New Orleansu kao dijete vlasnika slastičarnice. Prije nego što se počeo baviti filmom, nastupao je u cirkusu i vodviljima. Tamo je koristio vlastitu razrokost, koju je kasnije tumačio posljedicom nesreće u mladosti. Prvi filmske nastupe je imao za čikaški studio Essanay, gdje je nakon nekoliko godina radio zajedno s mladim Charliejem Chaplinom. Njihova suradnja nije dobro završilo, a što se tumači različitim temperamentima i komičarskim sklonostima - za razliku od metodičnog Chaplina, Turpin je volio improvizacije i "sirovi" slapstick. Kasnije se preselio u Hollywood i radio za Macka Sennetta. Nakon dolaska zvučnog filma se dobrovoljno povukao sa scene, smatrajući da se ne može prilagoditi novoj tehnologiji. S druge strane je već bio financijski zbrinut uspješnom trgovinom nekretninama.

U privatnom životu je Turpin bio rimokatolik. Bio je oženjen za dva puta - prvo za glumicu Carrie Le Mieux, a nakon njene smrti za Babette Dietz. Umro je od srčanog udara.

## Izvori

## Vanjske veze

* 
* Turpin biography on entertainment.msn.com 
* 
* Ben Turpin at Virtual History
* "BEN TURPIN: The Rear Guard of Saxicolous Wayfarers of Cinematic Finitude"
* Mr. Flip available for free download from archive.org
* Ben Turpin on the cover of ''Life'' magazine, posthumously(9 years after his death), September 5 1949
Marguerite Clark

**Marguerite Clark** (22. februar 1883 &ndash; 25. septembar 1940) bila je američka teatarska i filmska glumica.

Rodila se u Cincinnatiju u porodici trgovca galanterijom. Nakon školovanja je glumačku karijeru započela sa 16 godina i brzo se probila na Broadway. Tamo je svojim niskim rastom i stasom često tumačila uloge djevojčica, ali s vremenom upoznala Cecila B. DeMillea, koji će je kasnije povezati sa filmskim Famous Players-Lasky. Na filmu je debitirala 1914. godine i u sljedećih nekoliko godina postala jedna od najpopularnijih hollywoodskih glumica; većina njenih ostvarenja su danas, međutim izgubljena. Godine 1918. se udala za milionera i avio-pionira Harryja Palmerstona Williamsa; tri godine kasnije je objavila prestanak karijere te se posvetila braku. On je potrajao sve do muževe smrti u avio-nesreći. Nakon nje je Clark neko vrijeme bila vlasnik kompanije Weddell-Williams Air Service Corporation. Umrla je u New Yorku od upale pluća.

## Filmografija

## Vanjske veze

* 
* 
* 
* Contemporary interviews with Marguerite Clark
* Marguerite Clark page at Corbis 
* Marguerite Clark gallery NY Public Library
* Marguerite Clark bio & pics
* portrait of Marguerite Clark and DeWolf Hopper on Broadway in ''Happyland'' (1905) Univ. of Washington/Sayre Collection 
* Marguerite Clark gallery(new URL, University of Washington,Sayre)
*
Berton Churchill

**Berton Churchill** (9. decembar 1876 &ndash; 10. oktobar 1940) bio je kanadski teatarski i filmski glumac. Karijeru je započeo u kazalištu, a od 1903. godine živio u New Yorku. Tamo je bio aktivan član glumačkog sindikata Actors Equity. Iako je u filmova počeo glumiti 1920-ih, postao je zapažen tek s uvođenjem zvučnog filma 1930-ih, kada su režiseri i producenti počeli cijeniti njegov gromki glas. Specijalnost su mu postale karakterne uloge osoba od autoriteta, od kojih je možda najpoznatiji bankar u klasičnom vesternu *[[Stagecoach (1939 film)|Stagecoach]]* iz 1939. godine. Sljedeće godine je umro od uremije.

## Djelomična filmografija
* *[[Six Cylinder Love]]* (1923)
* *[[This Reckless Age]]* (1932)
* *[[I Am a Fugitive from a Chain Gang]]* (1932)
* *[[Strictly Dynamite]]* (1934)
* *[[Steamboat Round The Bend]] * (1935)
* *[[He Couldn't Say No]]* (1938)
* *[[Sweethearts (1938 film)|Sweethearts]]* (1938)
* *[[So This Is London (1939 film)|So This Is London]]* (1939)
* *[[Stagecoach (1939 film)|Stagecoach]]* (1939)
* *[[Cross-Country Romance]]* (1940)

## Vanjske veze

* 
*
Maurice Jaubert

**Maurice Jaubert** (Nica, 3. januar 1900 - Baccarat, 19. jun 1940) bio je francuski kompozitor, poznat kao jedan od prvih koji je slavu stekao komponirajući muziku za film.

Rodio se u porodici advokata te je, nastojeći slijediti tradiciju, neko vrijeme studirao pravo prije nego što se posvetio muzici. Prije muzike za film je komponirao muziku za teatar. 1920-ih je došao u doticaj s nekim od najistaknutijih francuskih sineasta svog vremena, kao što su Rene Clair, ali je najveće uspjehe imao 1930-ih kada je pisao muziku za filmove režisera kao što su Jean Vigo, Julien Duvivier i Marcel Carne. Nakon izbijanja drugog svjetskog rata je stupio u francusku vojsku. U proljeće 1940. je ranjen kod Azeraillesa je ranjen, te je od zadobivenih rana umro u vojnoj bolnici u Baccaratu.

François Truffaut mu je odao počast, tako da je 1970-ih koristio njegove kompozicije kao soudntrack svojih filmova.

## Vanjske veze
* bio & filmography
* non-film compositions
* 1985 documentary by François Porcile
Donald Calthrop

**Donald Calthrop** (11. april 1888 &ndash; 15. jul 1940) bio je britanski kazališni i filmski glumac. Bio je nećak Diona Boucicaulta, popularnog irskog glumca i književnika iz 19. vijeka. Jedan od najvećih uspjeha mu je bila naslovna uloga u kazališnom mjuziklu *[[The Boy (mjuzikl)|The Boy]]* iz 1917. godine, ali je kasnijim generacijama poznatiji po filmskim ulogama, prije svega onima u ranom opusu Alfreda Hitchcocka. Umro je od srčanog udara prilikom snimanja filma *[[Major Barbara (film)|Major Barbara]]*.

## Izabrana filmografija
* *[[The Gay Lord Quex (film)|The Gay Lord Quex]]* (1917)
* *[[Nelson (1918 film)|Nelson]]* (1918)
* *[[Shooting Stars (1927 film)|Shooting Stars]]* (1927)
* *[[Atlantic (1929 film)|Atlantic]]* (1929)
* *[[Blackmail (1929 film)|Blackmail]]* (1929)
* *[[The Flying Squad (1929 film)|The Flying Squad]]* (1929)
* *[[The Clue of the New Pin (1929 film)|The Clue of the New Pin]]* (1929)
* *[[Elstree Calling]]* (1930)
* *[[Juno and the Paycock (film)|Juno and the Paycock]]* (1930)
* *[[Murder!]]* (1930)
* *[[Spanish Eyes (film)|Spanish Eyes]]* (1930)
* *[[Uneasy Virtue]]* (1931)
* *[[Many Waters (film)|Many Waters]]* (1931)
* *[[Number Seventeen]]* (1932)
* *[[Rome Express]]* (1932)
* *[[Fires of Fate (1932 film)|Fires of Fate]]* (1932)
* *[[I Was a Spy]]* (1933)
* *[[Early to Bed (1933 film)|Early to Bed]]* (1933)
* *[[Friday the Thirteenth (1933 film)|Friday the Thirteenth]]* (1933)
* *[[Red Ensign (film)|Red Ensign]]* (1934)
* *[[The Divine Spark]]* (1935)
* *[[The Phantom Light]]* (1935)
* *[[Scrooge (1935 film)|Scrooge]]* (1935) (as Bob Cratchit)
* *[[The Man Who Changed His Mind]]* (1936)
* *[[Cafe Colette]]* (1937)
* *[[Dreaming Lips (1937 film)|Dreaming Lips]]* (1937)
* *[[Fire Over England]]* (1937)
* *[[Thunder in the City]]* (1937)
* *[[Love from a Stranger (1937 film)|Love from a Stranger]]* (1937)
* *[[Band Waggon (film)|Band Waggon]]* (1940)
* *[[Let George Do It!]]* (1940)
* *[[Charley's (Big-Hearted) Aunt]]* (1940)
* *[[Major Barbara (film)|Major Barbara]]* (1941)

## Vanjske veze
* 
* 
*
Irena Prosen

**Irena Prosen** (Ljubljana, 15. decembar 1936.) je slovenačka filmska glumica.

## Uloge

|- style="background:Lavender; text-align:center;"
| colspan="4" | 1960.-te
|-
| 1960. || Veselica || Vida
|-
| 1961. || Sreća dolazi u 9 (TV) || Plavokosa/Danijela Dorija
|-
| 1961. || Samson (italijansko-francuski film) || Mila
|-
| 1962. || Stari zavet (italijansko-francuski film) || 
|-
| 1962. || Srešćemo se večeras || 
|-
| 1962. || La furia di Ercole (italijansko-francuski film) || Mila
|-
| 1963. || Operacija Ticijan || Vera
|-
| 1964. || Lopov u Damasku (italijanskki TV film)) || 
|-
| 1965. || Lažov (slovenački film) || Ranka
|-
| 1965-1966. || Kod sudije za prekršaje (serija) || 
|-
| 1969. || Kako da ti kažem (serija) || 
|-
| 1969. || Republika u plamenu (makedonski film) || 
|-
| 1969. || Zakopajte mrtve (TV) || 
|-
| 1969. || Ubistvo na svirep i podmukao način i iz niskih pobuda || Senka Panić
|- style="background:Lavender; text-align:center;"
| colspan="4" | 1970.-te
|-
| 1970. || Biciklisti || 
|-
| 1970. || Ljubav na seoski način (serija) || Doktorka
|-
| 1971. || Od svakog koga sam volela (mini-serija) || 
|-
| 1971. || Don Kihot i Sančo Pansa (TV) || 
|-
| 1972. || Kiša || 
|-
| 1973. || Pozorište u kući (serija) || Olgina prijateljica
|-
| 1973. || Kamiondžije (serija) || Pajina švalerka
|-
| 1974. || Pozorište u kući 2 (serija) || Sekretarica
|-
| 1974. || Parlog || 
|-
| 1979. || Slom (serija) || Gospođa Gregorić
|-
| 1979. || Pupinove zvezde (TV) || 
|- style="background:Lavender; text-align:center;"
| colspan="4" | 1980.-te
|-
| 1981-1982. || Priče preko pune linije (serija) || Glavna medicinska sestra
|-
| 1983. || Idi mi, dođi mi || Marijina koleginica
|-
| 1985. || U zatvoru || 
|-
| 1986. || Majstor i Šampita || Vera
|-
| 1987. || Nepodobna brigada || Gospođa
|- style="background:Lavender; text-align:center;"
| colspan="4" | 1990.-te
|-
| 1994. || Skerco || 
|- style="background:Lavender; text-align:center;"
| colspan="4" | 2000.-te
|-
| 2007-2008. || Naša mala klinika (serija) || Zečeva majka
|}

## Reference

## Vanjske veze
*
Willi Schur

**Willi Schur** (Breslau, 22. august 1888 - Berlin, 1. novembar 1940) bio je njemački pjevač i glumac. Najpoznatiji je po nizu filmova koje je snimao 1930-ih, gdje je najčešće tumačio likove negativaca.

## Filmografija

## Vanjske veze
* 
* Willi Schur bei www.cyranos.ch
*
C. Henry Gordon

**C. Henry Gordon** (rođen kao Henry Racke; 17. jun 1883 - 3. decembar 1940) bio je američki teatarski i filmski glumac. Glumom se počeo baviti relativno kasno, nakon što mu je propala investicija u rudnik srebra u Novom Meksiku. Do početka 1920-ih se uspio probiti na Broadway, ali je postao još poznatiji nastupima u Hollywoodu 1930-ih, gdje je u filmovima glumio negativce. Umro je nakon amputacije noge.

## Izabrana filmografija
* *[[Hush Money]]* (1931)
* *[[Mata Hari (1931 film)|Mata Hari]]* (1931)
* *[[Scarface (1932 film)|Scarface]]* (1932)
* *[[Thirteen Women]]* (1932)
* *[[The Strange Love of Molly Louvain]]* (1932)
* *[[Rasputin and the Empress]]* (1932)
* *[[Whistling in the Dark (1933 film)|Whistling in the Dark]]* (1933)
* *[[Gabriel Over the White House]]* (1933)
* *[[Penthouse (film)|Penthouse]]* (1933)
* *[[Stage Mother (film)|Stage Mother]]* (1933)
* *[[The Women in His Life]]* (1933)
* *[[Lazy River (film)|Lazy River]]* (1934)
* *[[Men in White (1934 film)|Men in White]]* (1934)
* *[[Stamboul Quest]]* (1934)
* *[[Hide-Out]]* (1934)
* *[[Death on the Diamond]]* (1934)
* *[[The Crusades (film)|The Crusades]]* (1935)
* *[[Under Two Flags (1936 film)|Under Two Flags]]* (1936)
* *[[The Charge of the Light Brigade (1936 film)|The Charge of the Light Brigade]]* (1936)
* *[[Stand-In]]* (1937)
* *[[Tarzan's Revenge]]* (1938)
* *[[Man of Conquest]]* (1939)
* *[[Charlie Chan in City in Darkness]]* (1939)
* *[[Charlie Chan at the Wax Museum]]* (1940)
* *[[Kit Carson (film)|Kit Carson]]* (1940)

## Vanjske veze
* 
* C. Henry Gordon at IBDb.com
*
Daniel Frohman

**Daniel Frohman** (22. august 1851 - 26. decembar 1940) bio je američki kazališni producent, poznat i kao jedan od prvih filmskih producenata. 

Rodio se u jevrejskoj porodici kao najstariji od braće Frohman - mlađa braća su bili Gustave i Charles Frohman. Kao mladić je dobio posao službenika u novinama *[[New York Tribune]]* te je 25. novembra 1869. bio pristutan u prostorijama lista svjedočio incidentu prilikom koje je ljubomorni muž ustrijelio poznatog novinara Alberta D. Richardsona, a kasnije svjedočio na suđenju za ubistvo. Frohman se kasnije udružio s braćom, s kojima je prvo radio u nekoliko njujoršklh kazališta, a kasnije postao njihov menadžer. Smatra se zaslužnim za početak, odnosno razvoj karijere nekih od najvećih kazališnih glumaca svog vremena, kao što je Richard Mansfield. Godine 1912. je zajedno sa svojim prijateljem Adolphom Zukorom osnovao poduzeće Famous Players Film Company, a od koje potiče današnji Paramount Pictures. 

## Vanjske veze

* 
* 
* 
* Daniel Frohman picture gallery in later life (Corbis Images)
Ponikve (Ston)

**Ponikve** su naselje u općini Ston na poluotoku Pelješcu. Dijelovi naselja su Metohija, Sparagovići i Boljenovići . Poznato je po vinogradima i maslinicima. Iz Ponikava je istoimeni nogometni klub osnovan 1979., koji se natječe u 2. ŽNL Dubrovačko-neretvanske. Njemačka tvrtka wpd odlučila se graditi vjetroelektranu snage 34 megavata u brdu poviše Ponikava . Ravnatelj vjetroelektrane Ponikve Andreas Chollet i veleposlanik Njemačke u Republici Hrvatskoj Hans Peter Annen 17. svibnja 2013. svečano su otvorili vjetroelektranu u Ponikvama. Vrijednost projekta, čiji je investitor njemačka tvrtka WPD, iznosi 43 000 000 eura, a 16 vjetrenjača opskrbljivat će 23 000 kućanstava. Gradnja je započeta u lipnju 2011., a dovršena u listopadu 2012. godine.  Ponikve imaju oko 350 stanovnika, mahom Hrvata rimokatolika.

## Izvori
Abram Room

**Abram Matvejevič Room** (; Vilnius, 28. jun 1894 - Moskva, 26. jul 1976) bio je ruski i sovjetski filmski režiser, poznat kao tvorac nekih od sadržajem i stilom nekonvencionalnih ostvarenja iz prvih godina sovjetske kinematografije.

Prije nego što se počeo baviti filmom, školovao se za zubara, neko vrijeme radio kao novinar i sudjelovao u amaterskim glumačkim družinama. Potom je pohađao filmsku školu kao učenik Leva Kulješova. Nedugo potom je pažnju privukao svojim filmom *[[Tretja Mešanskaja]]*, jednim po sadržaju najsmionijih (i najkontroverznijih) filmova svog vremena, u kome se prikazivao *[[menage a trois]]* kao normalni oblik zajedničkog života u tadašnjem SSSR-u. Nekoliko godina kasnije mu je povjerena režija filma *[[Plan velikih rabotov]]*, jednog od prvih zvučnih ostvarenja sovjetske kinematografije. Godine 1934. je, pak, njegov film *[[Strogi junoša]]* završio u bunkeru na nekoliko decenija. Room je otada uglavnom disciplinirano slijedio službene trendove socrealizmai njegova se kasnija ostvarenja nisu previše isticala. Godine 1946. je, neposredno nakon završetka drugog svjetskog rata u poratnoj Jugoslaviji snimio *[[U planinama Jugoslavije]]*, sovjetsko-jugoslavensku koprodukciju koja je nakon toga isto tako završila u bunkeru zbog rezolucije Informbiroa. 

Bio je u braku s glumicom Olgom Žiznjevom.

## Vanjske veze
* 
* Abram Room at Find a Grave.
* Статья Яна Левченко к юбилею Абрама Роома
Aleksandar Dovženko

**Oleksandr Petrovič Dovženko** (ukr. **Олександр Петрович Довженко**; rus. Александр Петрович Довженко) (Sosnicja, 11. rujan 1894. - Moskva, 25. studeni 1956.) je bio ukrajinski i sovjetski filmski redatelj, scenarist i producent, koji se smatra jednim od najistaknutijih autora sovjetskog i ukrajinskog filma.

Poticao je iz kozačke porodice, a roditelji, iako neobrazovani, su ga poticali da se obrazuje, te se sa 19 godina zaposlio kao učitelj. Zbog srčane mane je izbjegao vojnu službu u prvom svjetskom ratu, ali ne i kaos Revolucije i građanskog rata, koji je posebno teško pogodio njegovu rodnu Ukrajinu. Dovženko, koji se na početku tih burnih događaja priključio ukrajinskim nacionalistima i služio u trupama UNR, na kraju se ipak priključio pobjedničkim bolješvicima. Početkom 1920-ih je služio u sovjetskoj diplomaciji, potom radio kao karikaturist prije nego što se 1926. priključio studiju VUFKU u Odesi. Tamo je od 1928. do 1930. snimio svoju znamenitu trilogiju koju čine *[[Zvenigora]]*, *[[Arsenal (film)|Arsenal]]* i *[[Zemlja (film, 1930)|Zemlja]]*. U njoj je primijenio načela sovjetske montažne teorije, ali im je dao i vlastiti pečat, prije svega inspiriran vlastitom domovinom. Zbog toga je bio od Partije optuživan za ukrajinski nacionalizam i skretanje od načela socrealizma. Iz nemilosti je izašao tek 1939. kada je po Staljinovom nalogu režirao historijski film *[[Šors (film)|Šors]]*. U drugom svjetskom ratu je radio kao ratni dopisnik, a poslije je uspio režirati samo jedan film - *[[Mičurin (film)|Mičurin]]*. Posljednje godine života je proveo podučavajući mlade sineaste na moskovskom VGIK, a među učenicima su mu bili Larisa Šepitko i Sergej Paradžanov. Nakon Dovženkove smrti neke od njegovih scenarija je ekranizirala supruga Julija Solnceva.

Po njemu danas nosi ime Dovženkov studio u Kijevu.

## Vanjske veze
* Aleksandr Dovzhenko on IMDb
* Neglected giant Alexander Dovzhenko at the MFA
* Alexander Dovzhenko's Silent Trilogy: A Visual Exploration
Wilfred Lucas

**Wilfred Lucas** (30. januar 1871 – 13. decembar 1940) bio je kanadsko-američki teatarski i filmski glumac, poznat kao po nastupima u nekim od prvih značajnih ostvarenja američke filmske industrije.

Rodio se kao sin kanadskog wesleyanskog metodističkog svećenika, a u SAD se doselio krajem 1880-ih. Tamo se priključio putujućim teatarskim družinama, prije nego što je početkom 1900-ih postao poznat na Broadwayu kao pjevač. Godine 1908. je bio među prvim značajnijim imenima iz kazališta koji je pristao snimati filmove za Griffithov studio Biograph Pictures. Prema svjedočenju Linde Arvidson, to je predstavljao značajni podstrek za mladu filmsku industriju, s obzirom da se na nju etablirani glumci gledali kao "jeftinu cirkusku atrakciju" nedostojnu pravih umjetnika. Lucas se kasnije u Hollywoodu priključio svom zemljaku Macku Sennettu snimajući filmove za njegov Keystone Studios. Bez problema je prešao tranziciju s nijemog na zvučni film; iako je uglavnom tumačio sporedne uloge, stalni angažmani su mu omogućili komforni životni stil.

Radeći za Biograph je upoznao glumicu Bess Meredyth za koju se poslije oženio. Njihov sin John Meredyth Lucas je kasnije postao poznati televizijski režiser.

## Izabrana filmografija
* *[[The Greaser's Gauntlet]]* (1908)
* *[[The Girl and the Outlaw]]* (1908)
* *[[Ingomar, the Barbarian]]* (1908)
* *[[The Vaquero's Vow]]* (1908)
* *[[The Honor of Thieves]]* (1909)
* *[[The Wood Nymph]]* (1916)
* *[[Hell-to-Pay Austin]]* (1916)
* *[[Her Excellency, the Governor]]* (1917)
* *[[A Woman of Pleasure]]* (1919)
* *[[Cornered (1924 film)|Cornered]]* (1924)
* *[[Daughters of Pleasure]]* (1924)
* *[[Easy Money (1925 film)|Easy Money]]* (1925)
* *[[A Broadway Butterfly]]* (1925)
* *[[How Baxter Butted In]]* (1925)
* *[[Those Who Dance]]* (1930)
* *[[Day of Reckoning (1933 film)|Day of Reckoning]]* (1933)

## Reference

## Vanjske veze

*
Nikola Zvonimir Bjelovučić

**Nikola Zvonimir Bjelovučić** (Janjina, 11. rujna 1882. - Janjina, 23. studenog 1952.), hrvatski etnograf i povjesničar. Školovao se u Dubrovniku, Beču i Pragu. Godine 1907. doktorirao je pravo u Zagrebu, a sudac je bio u Dubrovniku, Trstu i Podgorici. Također je apsolvirao povijest na zagrebačkom Filozofskom fakultetu. Odvjetnički ured imao je u Trstu, Metkoviću i Dubrovniku. U političkom životu bio je pristaša HSS-a. Osnivač je i urednik tjednika *Hrvatska riječ* pokrenutog 1925. godine. Značajno je njegovo proučavanje povijesti Pelješca i Dubrovačke Republike. Bio je suradnik *Narodnog lista* iz Zadra, ''Crvene Hrvatske'' iz Dubrovnika i još mnogih časopisa. Njegove pripovijesti i povijesno-političke rasprave objavljivane su pri tadašnjoj JAZU.

## Djela

* *Poluostrvo Rat (Pelješac)* (1922.)
* *Crvena Hrvatska i Dubrovnik* (1929.)
* *Katolička crkva na Pelješcu* (1933.)

## Izvori
Dance, Girl, Dance

***Dance, Girl, Dance*** () je američki crno-bijeli humoristički filmski mjuzikl snimljen 1940. u režiji Dorothy Arzner. Protagonistica, koju tumači Maureen O'Hara, je balerina koja svoj poziv smatra previše "uzvišenim" da bi plesne vještine iskoristile u "prostačkom" lokalu gdje se njena kolegica i najbolja prijateljica (koju glumi Lucille Ball) prakticira "sirovu" burlesku. Radnja prikazuje kako je sticajem okolnosti prisiljena tražiti posao na istom mjestu, a gdje će se sa prijateljicom sukobiti oko muškarca, koga glumi Louis Hayward. *Dance, Girl, Dance* je nakon premijere doživio komercijalni neuspjeh i loše kritike, ali su ga kasniji kritičari hvalili, dijelom zbog komičarskog talenta koga je demonstrirala buduća televizijska superzvijezda Lucille Ball, a dijelom zbog autorskih stavova koji su tumačeni kao feministički.

## Uloge
* Maureen O'Hara ... Judy O'Brien
* Louis Hayward ... James 'Jimmy' Harris Jr.
* Lucille Ball ... Bubbles/Tiger Lily White
* Virginia Field ... Elinor Harris
* Ralph Bellamy ... Steve Adams
* Maria Ouspenskaya ... Madame Lydia Basilova

## Vanjske veze
*
Oscar za životno djelo

**Oscar za životno djelo** () filmska je nagrada, koja se dodjeljuje za izniman doprinos razvoju filma, filmske tehnologije i za promicanje filmske umjetnosti. Dodijeljuje se ista statua Oscara, kao i drugim dobitnicima te godine. Prvi su dobitnici filmska kompanija Warner Brothers za film Pjevač jazza, koji je prvi komercijalni zvučni film te Charlie Chaplin. Nagrada se nije dodjeljivala svake godine.

## Dobitnici
The Bank Dick

***The Bank Dick*** () je američka crno-bijela filmska komedija snimljena 1940. u režiji Edward F. Cline. Scenario za film je napisao znameniti komičar W.C. Fields, koji tumači i naslovnu ulogu - sredovječnog, gojaznog muškarca koji od zanovijetajuće porodice utočište traži u lokalnim barovima. Radnja prikazuje kako, nakon što je sticajem okolnosti zaustavio pljačkaša banke, za nagradu dobija mjesto bankovnog zaštitara, a što će dovesti do brojnih komičnih komplikacija. Zaplet filma je Fieldsu, kao i u mnogim njegovim ostvarenjima, poslužio tek kao okvir za niz inače nepovezanih gegova. Usprkos toga, *The Bank Dick* se smatra jednim od njegovih najboljih filmova, odnosno jednom od najboljih hollywoodskih komedija tog vremena.

## Uloge
* W. C. Fields ... Egbert Sousé
* Cora Witherspoon ... Agatha Sousé
* Una Merkel ... Myrtle Sousè
* Evelyn Del Rio ... Elsie Mae Adele Brunch Sousé
* Jessie Ralph ... Mrs. Hermisillo Brunch
* Grady Sutton ... Og Oggilby
* Franklin Pangborn ... J. Pinkerton Snoopington
* Shemp Howard ... Joe Guelpe
* Dick Purcell ... Mackley Q. Greene
* Russell Hicks ... J. Frothingham Waterbury
* Pierre Watkin ... Mr. Skinner
* Jack Norton ... A. Pismo Clam
* Al Hill ... Filthy McNasty
* George Moran ... Cozy Cochran
* Bill Wolfe ... Otis
* Pat West ... Assistant Director
* Reed Hadley ... Francois
* Heather Wilde ... Miss Plupp
* Harlan Briggs ... Doctor Stall
* Bill Alston ... Mr. Cheek

## Vanjske veze
* 
* 
* Review of ''The Bank Dick'' at TVGuide.com
* Criterion Collection essay by Dennis Perrin
* Roger Ebert "Great Movies" essay on the film
Vlaštica

**Vlaštica** je planina u BiH, 915 metara visoka i dominantna kota u neposrednom dubrovačkom zaleđu. Sa nje se pruža pogled na Rijeku dubrovačku, Elafitska ostrva i brdo Srđ na čijim je padinama sagrađen grad Dubrovnik. Vlašticu može da se vidi iz Hrvatske, iz Rijeke dubrovačke i sa vidikovaca na Elafitskim ostrvima (Koločepu, Lopudu i Šipanu).

## Rat

U ratu 1990-ih, za vrijeme opsade Dubrovnika, je dugo vremena bila snažno srpsko uporište. Sa nje su pripadnici trupa vojske Republike Srpske vršili navođenje artiljerijske vatre na civilne ciljeve u Dubrovniku i okolini. 24. oktobra 1992 zauzele su je hrvatske snage.

**Operacija Vlaštica** je bila jedna od najvažnijih operacija hrvatskih snaga na Južnom frontu, a cilj joj je bio zauzimanje 915 metara visoke kote i odbijanje neprijatelja što dalje od Dubrovnika, a u svrhu sprečavanja kontinuisanog granatiranja civilnih ciljeva. Gubitkom Vlaštice srpske snage su gubile izvidničku kotu za indirektno granatiranje. Operacija je pomno planirana duže vrijeme. Izvidnici Četvrte gardijske i 163. dubrovačke brigade tri mjeseca su izviđali teren i tražili najprohodnije pravce dejstava. Izlazak na vrh Vlaštice je bio izuzetno težak zbog kamenjara i teško prohodnog terena, no izvidnici su dobro obavili svoj posao pa je akcija mogla da krene.

Plan akcije je bio da se 3. bojna 4. gardijske brigade penje zapadnom padinom Vlaštice na njen sami vrh, jedna četa 2. pješačke bojne 163. brigade HV južnom padinom na Ilijin vrh, a jedna četa 1. pješačke bojne 163. brigade jugoistočnom padinom do male, ali značajne kote Buvavac. Podršku pješadiji na svim pravcima dejstava je pružala artiljerija Hrvatske vojske.

Akcija je krenula u 05:00 sati 22. oktobra 1992. godine žestokom artiljerijskom paljbom po srpskim artiljerijskim položajima. Tri trupe koje su učestvovale u operaciji Vlaštica su krenule sa svojih polaznih položaja istovremeno. Unatoč izrazito teškom i gotovo neprohodnom terenu te velikom usponu, jakim, dobro naoružnim neprijateljskim snagama na samim vrhovima i njihovim neprestanim artiljerijskim dejstvima po trupama Hrvatske vojske, do kasnih popodnevnih sati 26. oktobra trupe Hrvatske vojske su potpuno ovladale Vlašticom, Ilijinim vrhom i Buvavcem.

Daljnji tok operacije Vlaštica je bio izbijanje na potez Srnjak - Orah - Bobovište - kota Gradina, što je Hrvatska vojska uspješno obavila. Nakon operacije trupe 163. brigade HV su na dostignutim položajima prešle u aktivnu odbranu i tu ostale do januara 1996. godine, kad su ih na tim položajima zamijenile trupe Hrvatskog vijeća obrane.
The Mortal Storm

***The Mortal Storm*** () je američki crno-bijeli film snimljen 1940. u režiji Franka Borzagea, poznat kao jedno od rijetkih eksplicitno anti-nacističkih ostvarenja napravljenih prije ulaska SAD u drugi svjetski rat. Po žanru predstavlja kombinaciju melodrame i političkog filma. Radnja se događa u južnonjemačkom gradu nakon dolaska nacista na vlast. Protagonistica, koju tumači Margaret Sullavan, je kćer "ne-arijevskog" profesora koja, nakon što joj otac postane žrtvom progona, ostavlja svog nacističkog zaručnika (koga glumi Robert Young) radi mladog anti-nacista (koga glumi James Stewart). Kritičari su hvalili film prije svega zbog režije Franka Borzagea, koja je na suptilan, ali prilično uvjerljiv način prikazala kako dotle "normalno" društvo prihvaća nacizam. Usprkos očigledne anti-nacističke poruke, studio Metro-Goldwyn-Mayer je svejedno pokušao spriječiti da zbog nje izgubi tada još uvijek lukrativno njemačko tržište (dodatno prošireno njemačkim osvajanjima u ratu); tako se riječ "Njemačka" spominje tek u uvodu, a tek implicitno sugerira da je protagonistica Jevrejka. Usprkos toga, nacistički režim je ovaj film iskoristio kao povod da zabrani sve MGM-ove filmove u Njemačkoj.

## Uloge
* Margaret Sullavan ... Freya Roth
* James Stewart ... Martin Breitner
* Robert Young ... Fritz Marberg
* Frank Morgan ... Prof. Viktor Roth
* Robert Stack ... Otto von Rohn
* Bonita Granville ... Elsa
* Irene Rich ... Amelie Roth
* William T. Orr ... Erich von Rohn
* Maria Ouspenskaya ... Hilda Breitner
* Gene Reynolds ... Rudi Roth
* Russell Hicks ... Rektor univerziteta
* William Edmunds ... Lehman, vratar univerziteta
* Esther Dale ... Marta, sobarica Rothovih
* Dan Dailey ... Holl, vođa podmlatka Partije (naveden kao Dan Dailey, Jr.)
* Granville Bates ... Prof. Berg

## Izvori


## Vanjske veze

* 
* 
* 
* Review of ''The Mortal Storm'' in ''The New York Times'' (June 21, 1940)
His Girl Friday

***His Girl Friday*** () je američka crno-bela filmska komedija snimljena 1940. u režiji Howarda Hawksa, koja se smatra jednom od najboljih screwball ostvarenja klasičnog Hollywooda.

Predstavlja adaptaciju popularnog pozorišnog komada *[[The Front Page]]* Bena Hechta i Charlesa MacArthura. Protagonisti, koje tumače Cary Grant i Rosalind Russell, su novinski urednik Walter Burns i njegova zaposlena i bivša supruga Hildy Johnson. Radnja prikazuje kako je Hildy, neposredno pre nego što će napustiti novine kako bi započela život sa svojim budućim suprugom (koga glumi Ralph Bellamy), poslana da prati pogubljenje osuđenog ubice, a koje će se zakomplikovati kad isti pobegne.

Hawks je originalno nameravao biti veran predlošku, odnosno u prvobitnom scenariju su i Walter i Hildy bili muškarci. Međutim, kada je čuo svoju sekretaricu kako izgovara Hildyjeve replike, svidelo mu se kako zvuče sa ženskim glasom, pa je odlučio preraditi scenario i Hildy pretvoriti u ženu, odnosno bivšu Walterovu suprugu. Iako je zbog te odluke imao problema s castingom, te je Rosalind Russell morao prihvatiti prilično nevoljno (jer "jače" ženske zvezde nisu bile dostupne), ona se na kraju ispostavila kao pun pogodak. Prilikom snimanja Hawks je glumcima dozvolio, a što je bilo atipično za tadašnji Hollywood, da improvizuju vlastite tekstove, a takođe je koristio nove audio-tehnike kako bi što uverljivijima učinio scene gde likovi jedni drugima upadaju u reč. Iako nije bio među komercijalno najuspešnijim ostvarenjima, *His Girl Friday* se danas smatra klasikom i jednim od najboljih dela u Hawksovoj filmografiji.

## Uloge

* Cary Grant ... Walter Burns
* Rosalind Russell ... Hildegard "Hildy" Johnson
* Ralph Bellamy ... Bruce Baldwin
* Alma Kruger ... Mrs. Baldwin, Bruceova majka
* Gene Lockhart ... Šerif Peter B. Hartwell
* Clarence Kolb ... Gradonačelnik Fred
* Abner Biberman ... Louis "Diamond Louie" Palutso
* John Qualen ... Earl Williams
* Helen Mack ... Mollie Malloy
* Porter Hall ... Reporter Murphy
* Ernest Truex ... Reporter Roy V. Bensinger
* Cliff Edwards ... Reporter Endicott
* Roscoe Karns ... Reporter McCue
* Frank Jenks ... Reporter Wilson
* Regis Toomey ... Reporter Sanders
* Frank Orth ... Duffy, Walterov lektor
* Billy Gilbert ... Joe Pettibone
* Pat West ... Warden Cooley
* Edwin Maxwell ... Dr. Max J. Eggelhoffer

## Napomene

## Izvori

## Vanjske veze

*  His Girl Friday complete film on YouTube
* 
* 
* 
*
The Grapes of Wrath

***The Grapes of Wrath*** () je roman američkog književnika Johna Steinbecka originalno objavljen 1939. godine. Protagonisti romana su članovi porodice Joad, siromašnih zakupaca zemlje iz Oklahome koji se nakon serije serija katastrofalnih pješčanih oluja i suša traže sreću kao napoličari u Kaliforniji. Radnja prikazuje kako ih umjesto boljeg života čeka siromaštvo, beskućništvo, brutalna eksploatacija i nasilje od strane vlasnika voćnjaka koji uživaju u jeftinoj radnoj snazi. Objavljen u vrijeme kada je SAD još uvijek trajala Velika depresija, *The Grapes of Wrath* je izazvao kontroverze, s obzirom da ju je dio javnosti shvatio kao socijalističku propagandu; s druge je strane je privukao ogromnu pažnju i postao jedan od najvećih bestselera svog vremena. Kasnije je nagrađen i Pulitzerovom nagradom za fikciju, a potom stekao prestižni status velikog američkog romana, pa se često koristi kao dio školske lektire i u mnogo čemu formira percepciju kasnijih generacija o životu u SAD 1930-ih. Također je postao i neizostavni dio američke popularne kulture, pa je glavni junak Tom Joad postao predmetom homagea od strane folk-muzičara Woodyja Guthrieja na albumu *[[Dust Bowl Ballads]]*. Već 1940. godine je snimljena i filmska ekranizacija u režiji Johna Forda, koja se smatra jednim od najznačajnijih filmskih ostvarenja svog vremena.

## Reference

## Vanjske veze
* John Steinbeck in the Santa Cruz Mountains  
* 2 short radio episodes "Spring in California"  and "Route 66"  from *The Grapes of Wrath*, California Legacy Project.
* "The Grapes of Wrath revisited," (videos) *The Guardian* [Chris McGreal journeys along Route 66 – following in the footsteps of the Joads, the central characters in John Steinbeck's the Grapes of Wrath who fled the Oklahoma dustbowl for California – to see whether the tragedy and despair witnessed in the Great Depression is a long-forgotten nightmare or a present-day reality still haunting Barack Obama's America].
* Encyclopedia of Oklahoma History and Culture – ''Grapes of Wrath'' 
* National Public Radio: Grapes of Wrath, Present at the Creation
* Oklahoma Digital Maps: Digital Collections of Oklahoma and Indian Territory 
*